[image: image1.jpg]


ROMÂNIA

JUDEŢUL TIMIŞ

MUNICIPIUL TIMIŞOARA

CONSILIUL LOCAL

SERVICIUL PUBLIC CREȘE

SC2021 – 5439/01.03.2021        

REFERAT DE APROBARE A  PROIECTULUI DE HOTĂRÂRE

privind aprobarea  încheierea unei convenții pentru  utilizarea de către Serviciul Public Creșe Timișoara a unui autovehicul din parcul auto al Direcției de Asistență Socială a Municipiului Timișoara, în vederea transportării hranei
Motivul emiterii proiectului de hotărâre

Având în vedere înființarea Serviciului Public Creșe Timișoara prin HCL Nr. 108/05.04.2016 și dobândirea personalității juridice prin HCL Nr. 48/03.08.2016;

În conformitate cu prevederile Legii Nr. 273/2006 privind finanțele publice locale, Legii nr. 263/2007 privind înființarea, organizarea și funcționarea creșelor, Hotărârii de Guvern Nr. 1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară și Ordinul Ministerului Sănătății Nr. 1456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor, în ceea ce privește crearea și menținerea unor condiții igienico-sanitare optime pentru dezvoltarea fizică și neuropsihică a copiilor care frecventează creșele; 

Ținând cont de problemele stringente care decurg din imposibilitatea de a asigura în continuare hrana copiilor înscriși la Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18, în perioada imediat următoare; 

Întrucât este necesar să se asigure alimentația zilnică a copiilor conform Hotărârii de Guvern Nr. 1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară; 
Având în vedere că bucătăria existentă în imobilul de pe strada Suceava nr. 13A în care se desfășoară atât activitatea creșelor cât și a grădinițelor, nu se folosește, Serviciul Public Creșe Timișoara fiind nevoit să transporte hrana copiilor de la bucătăria Creșei nr. 6 ”Luceafărul”, strada Drăgășani nr. 1;

Având în vedere că la Creșa nr. 7, ”Prâslea cel Voinic”, strada Independenței nr. 18, nu se poate amenaja bucătăria din cauza lipsei spațiului pentru asigurarea circuitului necesar;

Ținând cont de cele de mai sus se propune inițierea unei colaborări prin încheierea unei convenții între Serviciul Public Creșe Timișoara și Direcția de Asistență Socială a Municipiului Timișoara în vederea continuității activității în cele două creșe, prin transportarea hranei zilnice pentru copii, prin intermediul unui autovehicul din parcul auto al Direcției de Asistență Socială a Municipiului Timișoara. Transportul hranei se va efectua în fiecare zi lucrătoare, în intervalul orar 11:00-12:00, până la finalizarea achiziției pentru servicii de catering;  
Din convingerea că în domeniul cooperării trebuie acordată o atenţie deosebită copiilor, aceștia reprezentând un punct de interes comun în activitatea ambelor instituții, în sensul de a proteja, îngriji și oferi condiții optime de dezvoltare fizică și psiho-senzorială, apreciez că propunerea colaborării între Serviciul Public Creșe Timișoara și Direcția de Asistență Socială a Municipiului Timișoara în vederea continuității activității în cele două creșe, prin transportarea hranei zilnice pentru copii este în conformitate cu prevederile legislației în vigoare. 
Propun elaborarea de către Serviciul Public Creșe Timișoara a unui proiect de hotărâre cu privire la aprobarea încheierii unei convenții pentru utilizarea de către Serviciul Public Creșe Timișoara a unui autovehicul din parcul auto al Direcției de Asistență Socială a Municipiului Timișoara, în vederea transportării hranei, această hotărâre urmând a fi adusă la îndeplinire de către cele două structuri subordonate Municipiului Timișoara.

Proiectul de hotărâre, împreună cu întreaga documentaţie, va fi prezentat spre dezbaterea și aprobarea Consiliului Local al Municipiului Timișoara. 

PRIMAR,
Dominic FRITZ
SERVICIUL PUBLIC CREȘE TIMIȘOARA,
DIRECTOR,

Adriana NEMEȘ

